Ciolacu: Le spun clar, să nu se mai chinuie, Guvernul Cîţu va fi trimis acasă.
Marcel Ciolacu îi critică pe liberli pentru organizarea congresului în plină pandemie. Ciolacu afirmă că social-democraţii vor vota pentru demiterea Guvernului condus de Florin Cîţu. Congresul PNL va avea loc sâmbătă, la Romexpo, cu 5.000 de persoane.
Liderul PSD, Marcel Ciolacu, îi critică pe liberli pentru organizarea congresului în plină pandemie."Culmea tupeului! Să susţină vaccinarea obligatorie, când ei – guvernanţii, în frunte cu preşedintele Iohannis! – încalcă orice restricţii, organizând un Congres cu 5.000 de oameni – un adevărat focar naţional de COVID-19 în plin val 4 al pandemiei", scrie pe Facebook, vineri, Marcel Ciolacu.El afirmă că social-democraţii vor vota pentru demiterea Guvernului condus de Florin Cîţu."Le spun clar, să nu se mai chinuie! Prin Parlament, cu voturile PSD, vor obţine doar un singur lucru: Guvernul Cîţu va fi trimis acasă", conchide Ciolacu.Congresul PNL va avea loc sâmbătă, la Romexpo, cu 5.000 de persoane, în condiţiile în care rata de incidenţă la nivelul Bucureştiului este, joi, de 3,65 la mie, în creştere faţă de miercuri, când a fost 3,3 la mie.